Баранавіцкая транспартная пракуратура

**Баранавіцкая транспартная пракуратура** &mdash; земская ўправа ў Берасьцейскае вобласьці, якая існавала з распадам СССР. Прыпыніла існаваньне 1 ліпеня 2017.

Вышэйшая ўстанова:
* Беларуская транспартная пракуратура з 1991 па 1 сьнежня 2014 г.
* Пракуратура Берасьцейскае вобласьці з 1 сьнежня 2014 па 1 ліпеня 2017.

Пракуратура знаходзілася ў месцы: 225320 Беларусь, м. Баранавічы, вул. Даватара, 2а.

## Назва
Назва ўправы ня мае адрозьненьня ад правапісу:

## Дзейнасьць
Транспартная пракуратура назірала за выкананьнем права на беларускае чыгунцы. Галоўныя веды аб правапарушэньнях браліся з транспартнае міліцыі (аддзел унутраных спраў  на транспарце). Сьледзтва аб злачынствах вядзе мясцовы аддзел сьледчага камітэту Беларусі. Па асобных карных справах могуць весьці карную справу КДБ і ДПК, а потым перадаць пракуратуры для далейшае перадачы карнае справы ў суд.

### Права
У адпаведнасьці з артыкулам 4 Закона Рэспублікі Беларусь "Аб пракуратуры Рэспублікі Беларусь" ад 8 траўня 2007 г. №220-З задачамі пракуратуры зьяўляюцца: 
* забесьпячэньне вяршэнства права, законнасьці й правапарадку, 
* абарона правоў і законных інтарэсаў грамадзян і грамадаў, а таксама грамадзкіх і дзяржаўных інтарэсаў.

У мэтах выкананьня гэтых задач пракуратура ажыцьцяўляла нагляд за:
* дакладным і аднастайным выкананьнем законаў, дэкрэтаў, указаў і іншых нарматыўных прававых актаў дзяржаўнымі органамі кіраваньня і іншымі дзяржаўнымі арганізацыямі, падпарадкаванымі Савету Міністраў Рэспублікі Беларусь, мясцовымі прадстаўнічымі, выканаўчымі і распарадчымі органамі, грамадзкімі абьяднаньнямі, рэлігійнымі арганізацыямі і іншымі арганізацыямі, службовымі асобамі і іншымі грамадзянамі, у тым ліку індывідуальнымі прадпрымальнікамі;
* выкананьнем заканадаўства пры ажыцьцяўленьні апэратыўна-вышуковае дзейнасьці;
* выкананьнем закона падчас дасудовае вытворчасьці, пры вытворчасьці папярэдняга сьледзтва і дазнаньні;
* адпаведнасьцю закону судовых пастаноў, а таксама за выкананьнем заканадаўства пры іх выкананьні;
* выкананьнем заканадаўства пры выкананьні пакараньня і іншых мер карнае адказнасьці, а таксама мер прымусовага характару.

Пракуратура павінна правіць праваахоўнаю дзейнасьцю дзяржаўных органаў, якія ажыцьцяўляюць барацьбу са злачыннасьцю і карупцыяю, а таксама дзейнасьць па барацьбе са злачыннасьцю іншых арганізацыяў, якія ўдзельнічаюць у барацьбе са злачыннасьцю, дзейнасьць па папярэджаньню правапарушэньняў.

Пракуратура праводзіла папярэдняе сьледзтва ў выпадках, прадугледжаных Крымінальна-працэсуальным кодэксам Рэспублікі Беларусь.
 
Пракуроры прымаюць удзел у разглядзе судамі грамадзянскіх спраў, спраў, зьвязаных з ажыцьцяўленьнем прадпрымальніцкае і іншай гаспадарчае (эканамічнае) дзейнасьці, падтрымліваюць дзяржаўнае абвінавачаньне па карных справах, удзельнічаюць у адміністрацыйным працэсе. 

### Сьпіс законаў
Пракуратура дзейнічае ў адпаведнасьці з наступнымі законамі:
* Грамадзянска-працэсуальны кодэкс Рэспублікі Беларусь, 
* Гаспадарча-працэсуальны кодэкс Рэспублікі Беларусь,
* Крымінальна-працэсуальны кодэкс Рэспублікі Беларусь,
* Працэсуальна-выканаўчы кодэкс Рэспублікі Беларусь аб адміністрацыйных правапарушэньнях.

## Глядзіце таксама
* Выканаўчая ўлада Беларусі
* Выканаўчая ўлада Берасьцейскае вобласьці

## Крыніцы

## Вонкавыя спасылкі
* Старонка ў сеціве
* Генэральная пракуратура Беларусі
* Архіў Аршанскае транспартнае пракуратуры

Катэгорыя:Выканаўчая ўлада Берасьцейскай вобласьці
Катэгорыя:Транспартныя пракуратуры Берасьцейскай вобласьці
Катэгорыя:Баранавічы
Катэгорыя:Зьніклі ў 2017 годзе
Катэгорыя:Зьявіліся ў 1991 годзе